**ИНФОРМАЦИЯ ЗА ДЕЛА НАСРОЧЕНИ ЗА РАЗГЛЕЖДАНЕ ПРЕЗ ПЕРИОДА 23.06. - 27.06.2025 г.**

**24 ЮНИ 2025 г.**

**Наказателно дело от общ характер №79/2025 година – 13:00 часа**

На 24.06.2025 година, състав на Плевенски окръжен съд ще разгледа наказателно дело №79/2025 година, образувано на основание обвинителен акт на Окръжна прокуратура Плевен, срещу **П.Г.Д.**, от град Плевен, обвинен в това, че

В периода месец юни 2020 - месец февруари 2021 година, в качеството му на длъжностно лице, умишлено извършил последователни правни и фактически действия, като нарушил служебните си задължения - престъпление по чл.282, ал.2, пр.2, вр. с ал.1 от НК, за което е предвидено наказание лишаване от свобода от една до осем години.

**26 ЮНИ 2025 г.**

**Наказателно дело от общ характер №653/2024 година – 10:00 часа**

На 26.06.2025 година, състав на Плевенски окръжен съд ще разгледа наказателно дело №653/2024 година, образувано на основание обвинителен акт на Окръжна прокуратура Плевен, срещу **И.В.Д.**, роден 2004 година, от град Долни Дъбник, обвинен в това, че

На 09.07.2022 година на пътя Бяла-Ботевград, в близост до разклона за град Долни Дъбник, при управление на товарен автомобил, навлязъл в лентата за насрещно движение, където в този момент се движел в срещуположната посока управляван от пострадалия В.И. лек автомобил и в резултат на това настъпил челен-кос удар между двете превозни средства.

Обвиняемият управлявал автомобила си със скорост от 116 км/ч, при разрешени 80 км/ч в този участък. Вследствие на удара, при пострадалия с инициали В.Д.И. от град Етрополе, област София, настъпила несъвместима с живота съчетана механична травма и смъртта му е настъпила моментално.

Обвиняемият е неосъждан, но многократно санкциониран за нарушения на правилата за движение по пътищата. Престъплението е извършено по непредпазливост.

Обвинителният акт е внесен в Окръжен съд - Плевен на 29.08.2024 година.

**Наказателно дело от общ характер №342/2025 година – 15:00 часа**

На 26.06.2025 година, състав на Плевенски окръжен съд ще разгледа наказателно дело №342/2025 година, образувано срещу **Х.Р.П.** от град Плевен, на когото е повдигнато обвинение за това, че

В апартамента си в квартал „Мара Денчева“, държал с цел разпространение наркотични вещества – метамфетамин и марихуана, както и прекурсори на наркотичните вещества за производството им.

Подсъдимият е осъждан многократно за престъпления от общ характер, а в момента излежава тригодишна присъда за престъпление свързано с наркотици.

В предходното съдебно заседание по делото, **Х.Р.П.** е поискал да му бъде дадена възможност да сключи споразумение с прокуратурата и тогава делото е отложено заради това.

**Връзки с обществеността 20 юни 2025 г.**

**e-mail:** **os\_press@abv.bg**